Norges eldste mann er død
Han sovnet stille inn på Solundheimen i Sogn langfredag og etterlater seg barn, barnebarn og oldebarn, melder Firda. - Det er en svær alder jeg har nådd. Nå tåler jeg ikke kveite og laks lenger, men jeg har spist mye av dette opp gjennom tidene. Jeg har dessuten vært fri for alkohol hele livet og har holdt meg sprek og sterk, sa Netteland da lokalavisen intervjuet ham i januar. Med Nettelands bortgang er Norges eldste mann nå 105 år gamle Birger Nikolai Synsvoll fra Osterøy utenfor Bergen, ifølge en oversikt på det brukerstyrte nettleksikonet Wikipedia. Norges eldste nålevende person er Kristi Øktedalen fra Nore og Uvdal, som fyller 110 år 29. juni. Den lengstlevende nordmannen gjennom tidene er også en kvinne, nemlig Maren Bolette Torp fra Oslo som var 112 år og 61 dager da hun døde i 1989.
Thorvald Netteland fra Solund i Sogn og Fjordane, som inntil nylig var Norges eldste mann, ble 106 år gammel.